Държавен вестник, бр. 76, 2019 г., стр. 9

БРОЙ  76	
Д Ъ Р Ж А В Е Н  В Е С Т Н И К 	
СТР.  9  
спазване на изискванията за нормативно за­
щитените тайни, както и предложения за нови 
дейности и мерки, в случай че имат такива.
(2) Информацията се предоставя при въз­
можност с аналитична част.
Чл. 10. (1) В съответствие с конституцион­
но и законово установените им правомощия 
държавните органи предоставят информация 
относно дейности и мерките, които изпълняват 
по съответния показател:
1. Висшият съдебен съвет чрез пленума 
или съответната колегия – за реформата на 
съдебната система;
2. Инспекторатът към Висшия съдебен 
съвет – за дейността си и изпълняваните 
мерки за подобряване на практическото си 
функциониране;
3. Министерството на правосъдието – за 
предприетите законодателни инициативи в 
сферата на съдебната реформа и на борбата 
с организираната престъпност и корупцията, 
както и за регулярното изготвяне на докладите, 
отчитащи изпълнението на Актуализирана 
стратегия за продължаване на реформата в 
съдебната система, тяхното обсъждане и прие­
мане от съвета по прилагане на Актуализира­
ната стратегия за продължаване на реформата 
в съдебната система и публикуването им на 
интернет страницата на съвета;
4. Прокуратурата на Република Бълга­
рия – за противодействие на корупцията и 
организираната престъпност при спазване на 
разпоредбите на Наказателно-процесуалния 
кодекс;
5. Върховният касационен съд – обобщена 
информация за постановените присъди, а Ми­
нистерството на правосъдието – за изпълне­
нието на наказанията, по делата за корупция 
и организираната престъпност;
6. Комисията за противодействие на ко­
рупцията и за отнемане на незаконно при­
добитото имущество – за превенцията и 
противодействието на корупцията и отнемане 
на незаконно придобито имущество в полза 
на държавата;
7. Министерството на финансите – за 
изпълняваните мерки по превенция в Наци­
оналната агенция за приходите и Агенция 
„Митници“ и за изпълнението на действията и 
мерките, свързани с превенция на корупцията, 
от Плана за действие и мерките, насочени 
към подобряване на системата за обществени 
поръчки в Република България; 
8. Министерството на вътрешните рабо­
ти – за противодействието на организираната 
престъпност и за изпълняваните мерки по 
превенция на корупцията в министерството;
9. Националният съвет по антикорупцион­
ни политики – за изпълняваните политики 
и мерки по превенция и противодействие на 
корупцията по ниските етажи на властта и 
за изпълнението на мерки от стратегията за 
превенция и противодействие на корупцията; 
10. Главният инспекторат към Министер­
ския съвет – за превенцията и противодей­
ствие на корупцията по ниските етажи на 
властта и за резултатите от реформата за 
укрепване на вътрешните инспекторати в 
държавната администрация;
11. Националният институт по правосъдие­
то – за провежданите обучения за превенция 
и противодействие на корупцията и за проти­
водействието на организираната престъпност.
(2) Публичното отчитане на напредъка по 
изпълнението на Националната стратегия за 
превенция и противодействие на корупцията се 
осъществява от Националния съвет по анти­
корупционни политики, а на Актуализираната 
стратегия за продължаване на реформата в 
съдебната система – от съвета по прилагане на 
Актуализираната стратегия за продължаване 
на реформата в съдебната система. 
(3) За целите на осъществяване на нацио­
налния механизъм за мониторинг и предста­
вяне пред обществеността на едно място на 
информация по всички показатели на съвета 
се предоставя обобщена информация за на­
предъка по изпълнението на Националната 
стратегия за превенция и противодействие на 
корупцията и по Актуализираната стратегия 
за продължаване на реформата в съдебната 
система.
Чл. 11. (1) Съветът провежда редовни 
заседания на всеки три месеца в първия по­
неделник на съответния месец от 14,00 ч. в 
сградата на Министерския съвет. В случай 
че първият понеделник на съответния месец 
е неработен ден, заседанието се провежда в 
следващия работен понеделник. 
(2) Извънредни заседания се провеждат по 
инициатива на съпредседателите, по искане на 
1/3 от състава на съвета или по инициатива 
на 1/3 от членовете на Гражданския съвет.
(3) При свикване на извънредно заседание 
задължително се посочват въпросите, които 
ще се обсъждат, и членовете на съвета, които 
ще докладват по тях. Заседанието се насрочва 
в срок до 14 дни. Членовете на съвета и на 
Гражданския съвет се уведомяват за датата, 
часа и дневния ред на заседанието не по-късно 
от 5 дни преди провеждането му. 
(4) Съветът провежда заседание, ако при­
съства повече от половината от състава му.
Чл. 12. (1) Когато естеството на обсъжда­
ните въпроси във връзка с напредъка и изпъл­
нението на мерки и дейности по показателите 
по чл. 2 налага това, на заседанията могат 
да бъдат канени според тяхната компетент­
ност и представители на други институции. 
За осигуряване на работата на съвета може